På alle kommunens afstemningssteder og brevstemmesteder stilles følgende hjælpemidler til rådighed i ét af stemmerummene:
Sort pen, der gør afkrydsningen tydeligere
Lup, der kan forstørre teksten på stemmesedlen
LED-lampe, som giver en bedre belysning.
Herudover vil der være yderligere hjælpemidler på brevstemmestedet på Borgercenter Varde, Frisvadvej 35, Varde, samt på afstemningsstedet Sportium, Lerpøtvej 55, Varde:
Hæve-/sænkebord, der kan skråtstilles og reguleres i højden og med fri benplads, så kørestolsbrugere kan stemme ved bordet.
CCTV, der kan forstørre brevstemmesedlen og giver vælgeren mulighed for at regulere størrelse og kontrast.
Såfremt  man som vælger ikke er tilknyttet afstemningsstedet i Sportium Varde, men har et handicap eller manglende førlighed der bevirker, at man har behov for at benytte hjælpemidlerne, der stilles til rådighed på afstemningsstedet i Varde, kan vælgeren ansøge om at flytte afstemningssted senest kl. 12 fredag den 31. maj 2024. Ansøgningen skal sendes til Borgerservice.